**ELŐZETES HATÁSVIZSGÁLAT**

**A szociális és gyermekvédelmi pénzbeni, természetbeni és intézményi ellátások helyi szabályozásáról szóló 29/2013.(XI. 21.) önkormányzati rendelet módosításához**

A jogalkotásról szóló 2010. évi CXXX. törvény 17. §-ában meghatározottak szerint, a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. A hatásvizsgálat során vizsgálni kell a tervezett jogszabály valamennyi jelentősnek ítélt hatását, amelynek – a tárgyban megjelölt rendeletek tekintetében - az alábbiakban teszek eleget:

**1.Társadalmi hatások:**

Az előterjesztés szerinti rendelet-tervezet elfogadásával a gyakorlatban már működő bölcsődei ellátás helyi rendeletben foglalt szabályozása is megtörténik, így a jövőben jogszabályon keresztül biztosítja az ellátás igénybevételének szabályait.

**2. Gazdasági, költségvetési hatások:**

A rendelet-tervezet elfogadásának költségvetési hatása nincs.

**3. Környezeti következmények, hatások:**

A rendelet-tervezet elfogadásának környezeti következményei, hatásai nincsenek.

**4. Egészségügyi következmények, hatások:**

A rendelet-tervezet elfogadásának egészségügyi hatásai nincsenek.

**5. Adminisztratív terheket befolyásoló hatások:**

A rendelet-tervezet elfogadása nem jár adminisztratív teherrel.

**6. A jogszabály megalkotásának szükségessége, a jogalkotás elmaradásának várható következményei:**

A rendelet-tervezet elfogadása a gyermekek védelméről és a gyámügyi igazgatásról szóló 1997. évi XXXI. törvény 29. §-a alapján - a fenntartó önkormányzat a személyes gondoskodás formáiról, igénybevételéről és a fizetendő térítési díj mértékéről rendeletet alkot – kötelező. A bölcsődei ellátás rendeletben történő szabályozásának elmulasztása esetén a Somogy Megyei Kormányhivatal törvényességi észrevétellel élhet.

**7. A jogszabály** **alkalmazásához szükséges személyi, szervezeti, tárgyi és pénzügyi feltételek:**

A jogszabály alkalmazásához szükséges személyi, tárgyi, szervezeti, pénzügyi feltételek rendelkezésre állnak.

Böhönye, 2020. december 7.

Bors András

jegyző